
j svete umjetnosti. 

( O 400 godišnjici smrti Marka Marulića ). 


I. Obraćenik. 

Bio negda mlad čovjek, bogat, odlična roda, uzato vrlo učen i ple¬ 
menita srca Radi Ijubežljivosti se i vesele duhovitosti milio i uglednim 
ljudima i jednostavnomu puku. Nije tomu bilo davno, što se vratio s 
nauka iz tuđine, i već su mu stari domovi rodnoga grada širom otvarali 
V Jh!bn U m Se njihovim pozivima najspremnije odazivao. Jaka uma, 
gipka i poletna duha, osjećaja tako živa, da je sve u njemu ko buktalo 
od radosti, k tome mile spoljašnjosti, finih kretnja, vazda spreman na 
salu, pjesmu, zabavu, postao je mladi aristokrat domala kraljem u 
gospodskom društvu svoga zavičaja 

što to bi s njim odjedamput? S lica mu gotovo iščeznu posmijeh, 

SL T^n Za SQ l l . 1 dosietke ’ oči izsubiše sjaj i napuniše se neke 
teslze skrbi. Da jos bi mu se koji put u kolu milih drugova povratila 
časom stara dobra volja, ali bi domala netragom iščezla: on bi se na¬ 
jednom bez vidljiva razloga teško uozbiljio, riječi bi mu ponestalo na 
pranja bi odgovarao kratko i rasijano. Malo se pomalo uze sve vtše klo¬ 
niti od društava tako da su prijatelji i znanci zapadali u sve veće čudo 
redi te promjene. Uto mu umrije brat, još gotovo dječak, kojega je radi 
djetinje neduznosti i dobrote volio više od sve braće. Mladoga aristo- 
kiata vidješe još na sprovodu u šalobnom odijelu pučanina a tad ga na 
jos vic e čudo sviju nestade ko da je u zemlju propao. 

Sto to bi s njim? pitali su veseli drugovi, od ko ih su ga neki žalili, 
ne ni se podsmijavah a neki zamišljali. Gdje je? ptale su s uzdahom 
mlade vlastelinke, od kojih je mnoga u dnu srca krila tihu, slatku nadu, 
da ce mu u dvore drugaricom. Kamo se djenuo? pitala su vlastela i 
giađani grada Splita, što je to s Markom Marulom? 

Da o njem govorimo, i red je prekinuti priču - način, kojim je on 
sam tako rad iskazivao svoje misli. Začudili su se i zabrinuli bez šum¬ 
ne stari Splićani, kad se tako potpuno uklonio iz društva i javnosti nji¬ 
hov mladi zemljak. Ta ako mu je i tekla jedva dvadeset i šesta ipak' 
je ve ' bio dikom i ponosom svojega grada. Nije li učinio rodu glas na 
glasovitom padovanskom sveučilištu, gdje se istaknuo prvakom u na¬ 
ucima? Nije li ih prodičio latinskim govorom, držanim kod pohoda 
duzda Mar ćela, kojim je zadivio i mletačkoga vladara i sve nazočne? 
Nije h on, još tako mlad, već nadaleko poznat radi velikoga uma i 
učenosti? 

,, Lako da ni u ona, na ovakve duševne prevrate više vikla vremena, 
nije kod ove promjene nitko od njih pomislio na riječi Kristove: »Ako 

žitno zrno, kad padne na zemlju, ne umre, ostane samo; ako umre, 
donese mnogo roda« 1 ). No mladi je MaruUć te riječi duboko razumio 
i pošao da ih izvede, da bude zrnom, koje će umrijeti i rod donijeti. 
Zavukao se u najskromniju sobicu svoje palače malokad iz nje izlazeći 
osim u crkvu i počeo ondje živjeti za Boga i književni rad, kojim će 
koristiti svomu narodu i svemu katoličkomu svijetu kao malo tko; kojim 
će prodičiti svoj grad i Hrvatsku, kao što ne bi nikad mogao, da nije 
umro sebi. Po ovakvoj smrti postade on učiteljem prve i najuzvišenije 
umjetnosti, učiteljem lijepa i srećna života, i potvrdi svoju nauku pro- 
živjevši do smrti po njoj i stvorivši uz pomoć Božju od sebe sama kra¬ 
snu umjetninu. 

II. Vječne vrednote. 

ima priča, da je Marko Marulić u prvoj mladosti vrlo pustopašno 
živio i obratio se tek iza događaja, u kojem ružno zaglavi mjesto njega 
najbolji mu prijatelj. Nije ni to nemoguće. Marulić i sam priznaje, da 
je bio grješnik i da se obratio. U » Davidijadi« s ), latinskoj njegovoj 
poemi, koja je prema Dumaniću imala 14 pjevanja, a sačuvalo se samo 
prvo iznoseći 500 heksametara, nalaze se na početku u invokaciji četiri 
stiha, koji u hrv. prijevodu glase: 

Vestalkom evo postaje pjesma, da rukama čistim 
Sveti uzima oganj, sve ona ostavlja skrbi, 

Ostavlja nasladu svaku i šalu i profanu ljubav, 

Tebi se od sada sva Magdalena posvećuje moja. 

Tko se išta bolje zadube u njegova djela, osjetit će također brzo 
duh obraćenika, pokornika, ipak za sve to nije potrebna nikakva tra¬ 
gična pustolovina, pa spomenuta priča, o kojoj Marulićev životopisac 
Natalis ne zna ništa, znači samo toliko, da je mladi vlastelin krenuo 
zaista za mlađih dana kliskim putem. A priča je lako mogla nastati, 
što je Marulićevo obraćenje bilo iznenadno, veliko, pa su se obične 
ljudske fantazije potrudile, da ga na svoj način motiviraju i objasne. 

Marulićevo se duboko obraćenje dade istumačiti iz njegove ćudi i iz 
spoljašnjih prilika. Uzmimo mlada čovjeka, koji voli užitak. Ako je u 
njega plitak um i grub osjećaj on će se okusivši zemaljske slasti zado¬ 
voljiti svinjskim žirom izgubljenoga sina i ustrajati u blatu. Ako je 
pak takav zalutali jačega uma i finijega osjećanja, ne će naći zadovolj¬ 
stva u grješnome uživanju, al ako nema vjere, ne će moći ni da mu se 
otme, pa će padati sve dublje u melankoliju, a lako da će svršiti i samo¬ 
ubojstvom. Ako pak ima vjeru u Boga ili mu se ona po milosti Božjoj 
vrati u tim teškim danima, što češće biva, trgnut će se zalutali i poći će 
od stvorova k njihovu Stvoritelju. To je najkraća psihologija obraćenja 
uopće. Slično je bilo i s Marulićem. 

Svu je njegovu umnu i osjetljivu dušu zanosila zemaljska ljepota i 
što je taj zanos bio veći, to je veća bila i bol radi prolaznosti te ljepote i 
zemaljskih užitaka. Tu prolaznost ćuti on još više u razgovoru s ruše¬ 
vinama staroga Solina, što ih je toliko ljubio. Uz tu mu se misao o pro¬ 
laznosti i nestalnosti svega na svijetu sve više ističe vrijednost dobara, 
koja nikad ne prolaze, sve ga više osvaja duh, kojim je dobra majka 
Dobrica — »puna svetosti« 3 ), kako veli Natalis — živo zodahnula svoga 
milog dječaka, a kršćanske mu ga škole poslije objasnile i učvrstile. 
I njegovoj se duši sve jače nameće misao, da se posve odrekne svega 
prolaznoga i bori se samo za vječno. Iz svakoga se pak Marulićeva djela 
razabire, da je pripadao ljudima, koji su kadri svom dušom ljubiti samo 
jedno, koji su nesposobni, da služe u isti mah Bogu i vragu. Kad mu 
dakle smrt ugrabi miloga brata, bio je to dovoljan udarac, da ga potisne 
zauvijek na put, o kojemu je b:o uvjeren, da je najbolji. Odsada će on 
do posljednjega svoga daha — punih gotovo pedeset godina — doviki¬ 
vati svemu svijetu: Jedno je samo potrebno — da Bogu služimo i 
vječmi sreću nađemo. 

Evo kako izriče te misli u latinskim distisima*), što ih prevodim na 
hrvatski: 


»!vo postaje Krezom, a Krezo postaje Ivom, 

Ubog obogati tu, bogat u bijedi je sad; 

Stenje u roistvu onaj, što vladarskim žezlom je maho, 

A dosadanji rob uzdiže glavu ko kralj. 

Od, u stvarima svim nestalnost velika vlada, 

Različne mijene svud smiona unosi kob. 

Onamo stoga nama nek lete misli i želje, 

Gdjeno su dobra sva, niti će minuti kad«. 

U svojem se »Tumačenju natpisa«*) sjeća slave Solina i Dalmacije, 
ali i toga, kalw ništa na zemlji nije stalno, kako ništa ne ostaje, ni 
gradovi ni države. »Izvan zemlje dakle«, veli on, »izvan putova godine i 
sunca treba tražiti čavječju sreću . . .« U pogovoru toga djela govori 
opet prijatelju Papaliću, kako su na tim spomenicima isklesana imena 
ljudi, koji su se u nečem istakli, pa im se tako iskazala javna počast . 

Ali njih dva, kaže, preziru ove časovite nagrade i traže vječnu, 
koju daje sam Bog, kod koje nema ni promjena ni svršetka. »Nju ćemo 
postići, veli, ako se budemo junački borili protiv zlih požuda, kao što 
su se rimski carevi borili protiv neprijatelja . . .« 

To je eto jezgra svih Marulićevih djela. On uči: čuvaj se grijeha, 
živi kreposno, da proslaviš Boga i budeš srećan s ovu i s onu stranu 
groba. Zato je njemu nauka nad naukama praktično bogoslovlje, kršćan¬ 
ski moral. Uvod u svoj » Evangelistarij«*) počinje on ovako: »Kao što 
se ofit najviše cijeni među mramorjem, dijamanat među dragim kame¬ 
njem, zlato među kovinama; kao što se sunce drži najsjajnijom i naj- 

ljepšom zvijezdom, tako se nad sve znanosti uzdiže ona, što je zovemo 
etikom, jer raspravlja, kako treba urediti ljudsko življenje. Budući da 
u čovjeku nije ništa pohvalni je od kreposti i ništa gadni je od opačine, 
što je onda bolje i vrednije da se prigrli, nego nauka, koja uči čovjeka, 
kako će se očuvati od zla i nastojati oko dobra? No premda u toj slavnoj 
nauci ima mnogo stvari, što su ih filozofi mudro i oštroumno pronašli i 
razložili, tko bi ipak bio tako drzak i lud, da to u ičem isporedi s onim, 
što je nama Bog objavio?« 

»No, hvali « — veli on na početku uvoda u znamenito djelo: » Ure¬ 
đenje dobra i blažena života po primjerima svetaca« 7 ) — »hvali koliko 
hoćeš kreposti, nitko ih ne će vršiti, ako već prije nije bilo ljudi, koji su 
ih vršili«. Stoga on skuplja u tom djelu primjere, ne kreposnih pogana, 
»u kojih nije moglo biti ništa savršeno, jer nisu znali puta spasenja, 
već Židova, a onda naših, t. j. kršćana . . 4 Neka dakle nasljeduju, koji 
hoće, Katone, Scipione, Fabricije, Kamile; neka se ugledavaju u Sokra¬ 
ta, Pitagoru, Platona i ostale učitelje ljudske mudrosti; mi se potrudimo 
da razmišljamo djela i življenje patrijarha, otaca i proroka, Krista i 
apostola, svetaca Staroga i Novoga zavjeta, e da postignemo nagradu 
vječnoga života, koju su i oni postigli . . .« Da, svetac je ideal t kojim 
Marulić ide, koji on svim kršćanima pred oči stavlja. S tim se idealom 
ne da isporediti ništa na svijetu. »Nek šuti moć najbogatijih negdašnjih 
kraljeva i snaga najjačih ljudi; više su mogli naši mali siromasi. Nek 
šuti oštroumlje filozofa; samo oni, koji su Bogu vjerovali, nađoše istinu . 
Neka zamijeni slava i jednih i drugih: sluge Kristovi postigoše slavniju 
i trajniju, kojoj ne možemo dokučiti veličine ni izmjeriti dubljine «. Oni 
naime imaju slavu i na zemlji, jer ih »svaki dan uzvisuje cijela Crkva 
pjesmama i hvalama«., jer im se »posvećuju oltari i hramovi, po svijetu 
pripovijedaju njihova djela i riječi, na zemlji im se časte kosti a na ne¬ 
besima klikću duše, pripovijedaju se s velikim > divljenjem njihova pre¬ 
daš nj a. i kasnija čudesa . . .« »Zato nije nerazborito«, veli on, »što svima 
predlažemo da nasljeduju njih same, kada također s potpunim pravom 
njih same držimo vrednijima od svih« 8 ). 

Dakako, tko hoće da dostigne taj ideal, da postane svet, treba naj¬ 
prije da nadvlada požude. A tu je najčešće potrebna teška i. dugotrajna 
borba, no stoga je to veća pobjeda. »Najslavnija je pobjeda«, kaže a 
pogovoru k »Tumačenju napisa«, »kada tko sama sebe pobijedi i zapo¬ 
vijeda težnjama i ne čini ono, na što ga nagovara tjelesna pohota, već 
razmišlja i hoće ono, što zapovijeda božanski zakon . . .«. 

0 ovoj borbi i pobjedi govori Marulić napose u djelcu »Slava Her- 
kulova« 0 ). To je dialog, u kojem se razgovaraju bogoslovac i pjesnik . 
Potonji hvali Herkula radi junačkih djela, a bogoslovac kod svakoga 
pojedinoga Herkulova junaštva dokazuje, da pravi kršćani izvode veća 
djela od Herkulovih. To je i pjesnik prinukan priznati 10 ), jer se prava i 
stalna slava ne postiže tjelesnom snagom, već mudrošću i svetošću. 
Inače bi, kaže, »slonovi, lavovi, medvjedi, deve, konji, bikovi, i druge 

životinje, koje nas nadmašuju okrutnošću, vatrom i snagom, bile slavnije 
i zaslužnije od samih ljudi«. Kad ga je bogoslovac napokon uvjerio, dtt 
je najveća pobjeda pobijediti sebe sama, priznaje pjesnik, da »voli biti 
kršćaninom nego Herkulom« (Vidi prilog). 

Kao što Marulić diže krepost nad iizičnu snagu, tuko je uzvisuje 
i nad znanost i um jetnost. Već smo istakli, kako ne dopušta da se ispo- 
reduju etičke zasade, koje su otkrili stari poganski filozofi, s istinama, 
što ih je Bog objavio. »Mogli su' 1 )«, kaže na istome mjestu, »pogriješiti 
filozofi, kao što su i pogriješili u većini stvari, jer su bili ljudi; Bog pak; 
u kojega je jedinoga potpuna mudrost, ne može se nikako prevariti niti 
pogriješiti «. On nije i ne će da bude filozof, on je vjernik i sluga Kristove 
mudrosti. Govoreći o vjeri kaže 12 ): »Koji imaju vjeru Božju, oni ne 
vjeruju, što je izmudrila ljudska vještina, nego čvrsto pristaju uz objav¬ 
ljenu istinu stavljajući uvijek ljudsku znanost iza božanske «. Odmah po¬ 
tom meće Kristu u usta riječi: »Meni vjeruj, koji sam Božja Mudrost, 
a ne filozofima, koji na ljudsku misle; ne pjesnicima, piscima stare lu¬ 
dosti, koji budale jedva izbrajajući mnoštvo bogova; niti Zidovima, koji 
ne priznavaju Trojstva « ... A u pogovoru piše, da život vječni nije 
obećan ni govornicima ni pjesnicima, već onima, koji vjeruju u Krista i 
vrše zakon, t. j. živu pobožno i pravedno. Zatim nastavlja: »Ništa vam 
dakle ne će koristiti, o filozofi, znanstveno i oštroumno umovanje, ako 
ne budete ujedno nedužno i pošteno živjeli; niti će vama pomoći, o roto¬ 
ri, što mnogo i kićeno govorite, ako ne budete okićeni i ukrašeni kre¬ 
postima; a ni vama, koji na dvoglavom Parnasu snivate, da ste u sa¬ 
stavljanju pjesama jednaki Homeru i Virgilu, ne će ništa kasniti, ako se 
ne oslobodite opačina i ne dadete se na čisto i nedužno življenje« 13 ). 

Iz ovoga se razabire, da su dva razloga, s kojih ustaje Marulić 
protiv filozofa: njihov život i njihove nauke. Kao danas, tako je bilo 
i onda filozofa velikoga uma, koji su bili vrlo maleni ljudi. Njihova mu¬ 
drost, veli on, makar bila i najbolja i najistimtija, ne će im koristiti, ako 
živu nevaljano. No bila je i druga vrsta filozofu, koji su potkopavali 
temelje vjere. Već se u 12. vijeku upoznao kršćanski zapad s naukom 
arapskoga filozofa Averroesa, koja je u jezgri bila panteistička. Makar 
su skolastici temeljito raščinili i pobili averroizam, ipak je on i nadalje 
imao mnogo pristaša među filozofima, koji su ga branili i širilL Napose 
je cvjetao u Padovi, gdje je upravo u vrijeme, kad je Marulić studirao 
ondje staru književnost, imao na sveučilištu glasovita zastupnika Nico- 
letta Verni-a. Uza to je bila svuda raširena zabludu, da nešto može biti 
istinito s filozofskoga gledLta, a s vjerskoga ne. Premda je ta nauka 
bila od Crkve osuđena, našla je ipak dosta pristaša i sijala sumnju i bez- 
v jer je. Posve je jasno, da je Marulić kao pravi kršćanin usta jao protiv 
takvih filozofa. Ne stoji nipošto, da bi on bio protiv skolastične filozofije' 
uopće. Ta on zove njezina glavnoga reprezentanta, sv. Tomu Akvinca 
»izvrsnim filozofom kršćanske nauke« 1 *), kaže o njemu, da je »najuče- 
niji od sviju« 15 ), naziva ga » suncem, koje rasvjetljuje Crkvu sjajem 

života, uma i nauke« 16 ). I njemu je kao i pravim skolastičnim bogo- 
slovcima objava Božja istinom, koju razum ima tek sa svetim poštova¬ 
njem objašnjivati i od prigovora braniti. / on stoji na istim temeljima, 
na kojima i skolastika. Što pak nije uzletio putem umovanja u dogmat¬ 
ske visine, već više ostao uz čovjeka, da ga uči čestitu životu, tome 
može biti više razloga. Ponajprije njegovo obrazovanje u mladosti nije 
filozofsko ni teološko, već književno; u bogoslovnim je stvarima više 
samouk, pa mu je ko takvomu mnogo lakše baviti se praktičnim bogo¬ 
slovljem; moralom i ascezom. Usto je kao obraćenik posegnuo za onim 
mukama, koje su mu samomu bile najpotrebnije za valjano življenje. 
A i pjesnička je ćud, kakvu je imao Marulić, više sklona mističkomu 
nego spekulativnomu pravcu u kršćanskoj nauci. 

Sav Marulićev rad odiše duhom divne knjižice »Nasljedni Krista «, 
koju on i prevede prvi na hrvatski jezik. Pisac te knjižice govori: »Vo¬ 
lim osjećati skrušenost, nego znati, što je skrušenost« (I. I, 9.). I opet: 
»Bolji je zaista ponizan seljak, koji služi Bogu, nego ohol filozof, koji 
zanemarivši sebe promatra nebeska tjelesa« (I. 2, 2.). Kao ni pisac 
Imitacije tako ni Marulić ne će da se precjenjuje ljudski um, ali ipak 
ne odbacuje znanja kao na pr. od modernih moralista Rousseau pa Tol- 
stoj, koji videći zablude kulture ustaju protiv same kulture. Marulić je 
kršćanin i kao takav ne može zabacivati zdravoga razuma. On hoće 
prosvjetu i znanje, ali — »Ako ne možete«, kaže , »u isto vrijeme biti 
učeni i kreposni, nastojte da radije odaberete dobrotu bez učenosti nego 
učenost bez dobrote« 17 ). 

Kao što Marulić ustaje u ime kršćanske istine protiv filozofa i 
uzdiže krepost nad znanje, tako se obara i na retore i pjesnike, t. j . 
humaniste i dokazuje im, da je krepost viša od njihove umjetnosti. 
Mnogi se humanisti tako zanesoše za klasične bogove i heroje, da uzeše 
iz oholili poganskih visina sa samilosnim smiješkom gledati na kršćan¬ 
stvo. Protiv ovih i piše Marulić zapravo »Slavu Herkulovu « i zalutalim 
pjesnicima i govornicima, koji žrtvovaše kršćansku istinu i unutrašnjost 
spoljašnjosti i lijepoj frazi, dokazuje u njoj, da je kršćanski ideal nad 
poganskim, snaga i ljepota duše nad jakošću i ljepotom tijela. Ovim 
ustajanjem protiv zabluda filozofa i humanista dobivaju Marulićev a 
djela i apologetski karakter. 

III. Pjesnik Hrvat. 

/ u pjesničkom se Marulićevu radu vidi, da mu je nada sve — 
dobrota. Ta zašto i piše Juditu, nego da probudi ufanje u Boga, koji 
je jedini izbavitelj u skrajnoj nevolji? A i Suzana mu imade moralnu 
tendenciju: hoće da utvrdi udate žene u bračnoj vjernosti. Pogotovu 
je takva tendencija živo isticana u drugim njegovim duhovnim pjesma¬ 
ma. Razumije se, on u tom prema ukusu svojega vremena, prelazi mje¬ 
ru, pa danas ne mogu više podnijeti onih neprestanih propovijedi i 
pouka ni oni, koji baš nisu protiv svake didaktike u poeziji. 

Ipak bi imao krivo, tko bi mislio, da Marulićeva poezija kao umjet¬ 
nost poprijeko ne vrijedi, već da ga mi Hrvati više slavimo zato, što 
s njim zapravo otpočinje naše umjetno pjesništvo. Ne, u njega ima pra¬ 
voga pjesničkog osjećanja, ima ljepota duhovnih i prirodnih. Nađe se 
dakako podosta slika i poredaba, kojih mi danas ne podnosimo, kao na 
pr. ona, kad Judita zavarava Holoferna lukavim riječima i ljubi mu 
skute, pa pjesnik ispoređuje nju s težakom a Holoferna sa svinjom, 
što ima biti zaklana, te je težak prije klanja češka i daje joj jesti, da ie 
umiri 18 ). Isto je tako za naš ukus odveć realizma u opisu pijanica, u 
kojem se slika »tamnost i grdnja, — Ka je oto svrzla, da je vitez svi¬ 
nja« 18 ). Ali kako je lijepa na pr. poredba, gdje Judita ide u svoj grad 
s glavom Holofernovom. 

»Kako kada sokol uhvati lovinu 
Zav'je se više skolj, side na visinu, 

Ne pustiv živinu iz nohat, kn je jal, 

Dokla dopre stinu, gdi je gnlzdo’ svi jal; 

Hrlo ti je lital, da se napit a ju 

Ptići, jerbo je znal, da lačni čekaju« 80 ). 

Isto tako ona, kojom slika, kako Betuljani navališe na tabor, iz koga 
su pobjegli prestrašeni neprijatelji: 

Kako vinograd gust, kad je voće zrilo, 

Koga ne bude bljust pudar ni pudilo, 

Zato ga pokrilo čvrljak, grozd ne ojde, 

Kad se je najilo s punom gvačom (volja) pojide 81 ). 

ipak je valjda najljepši a i najkarakterističniji za Marulića i njegovu 
poeziju uvod u »Slizanu« 82 ). On ga je sam u bilješkama sa strane teksta 
ovako podijelio: »Suzane lipost, Suzane dobrota, vrtal Joakima, duša 
pravedna prilična je vrtlu Joakimovu«. Tu najbolje osjećamo, kako se 
jako Marulića doimala ljepota spoljašnja, ali i to, kako je on nada sve 
cijenio unutrašnju, duhovnu. On hvali Siizaninu ljepotu: 

Bile biše šije, a crnih očiju, 

Glavice milije ner ti reć umiju, 

ali mnogo više vrijedi ono drugo: 

Počteno se nosit, najdraže imanje 
Njoj biše, ter imit u Bogu ufanje. 

On živo slika ljepotu Joakiniova vrta, niže u skladnu sliku stabalje, 
voće, cvijeće, ali mu je mnogo divniji vrt svetp^duša, koja: 

Urešena hodi pravdom ter kripošću, 

Čista se nahodi, sva cvate milošću. 

Lijepom rasporedbom, živošću pa čarobnom svježinom boja ide 
ovaj uvod među najljepše komade naše stare poezije . On nam ujedno 
pokazuje, kako je Marulić raširivao sveti tekst opisima, slikama, pored¬ 
bama nastojeći da stvori od biblijskoga predmeta umjetninu po ukusu 
svoga vremena. Od dviju rečenica 13. glave proroka Danijela načinio 
je on ovdje punih 140 dvanaesteraca. 

/ u istim šaljivim pjesmicama ide Marulić za tim, da uči i pozdrav¬ 
lja. U pjesničkom ulomku »Poklad i korizma« 23 ) tuku se kreposti i ma¬ 
ne: fra Dezun, fra Bobok, fra Posturad, fra Suhojil, fra Vodulja, fra 
Bdilo, fra Hrlac obaraju Trbuška, Kulina, Svejila, Grizila, Radopeka, 
Vinogriza, Drimušu, Linotu. Korizma tuče Pokladu i napokon ga udavi 
kobasama, koje su mu pale iz njedara. Nešto blažom šalom poučava 
on i u »Spovidi koludric« 2 *). 

Premda Marulić prezire staro poganstvo, premda ne će »poetskih 
tašćin« 25 ), premda na početku Judite moli u invokaciji Boga, neka 
mu udahne pravi duh, da mu pamet »ne luta« s družbom starih poet, 
ipak priznaje, da je Juditu složio po njihovu »Zakonu«; ipak vidimo 
u Juditi i Slizani dosta mitologije i klasicizma, osjećamo Virgila. Koliko 
se god Marulić opirao humanizmu, ipak je taj bio odveć jak u njegovo 
doba, a da se ne bi osjetio barem u pjesničkoj odori našega ascete. To 
se doduše vidi samo u Juditi i Suzani, dok je druga Marulićeva duhovna 
poezija bez tih nakita, priprosta i jednostavna i očito namijenjena manje 
obrazovanomu našem svijetu onih vremena. Koliko je god u tim stihovi¬ 
ma malo prave poezije, ipak oni radi svojega pučkog smjera i vremena, 
u koje su nastali, zaslužuju naše poštovanje. 

Marulićevu hrvatsku svijest dokazuju nesarno sva hrvatska nje¬ 
gova djela, već i više učenih latinskih radova. U prvom dijelu govora 
»0 posljednjem .sudu« 29 ), kaže i ovo: »Trpimo progone od muhame¬ 
danaca ... a kršćani kolju jedni druge . . U naše je doba straćeno 
toliko Franceza, Španjolaca, Talijana; poklano je toliko hrabrih ljudi, 
da bi dostajali za izgon muhamedanca iz Evrope i Azije«. A u »Po¬ 
slanici Papi Adrijanu VI.« 27 ) opisuje, kakav strah i užas zadaje Turčin 
Dalmaciji, kako je nedavno opustošio zemlju između Save i Drave te 
poubijao zarobljenike sve do jednoga. Provaljuje i osvaja i dalje, 
pa je pogibao za sav kršćanski svijet . . . A što rade kršćani? Kolju se 
među se«. Marulić ih oštro napada i moli Papu, da ih složi. »Tvoju će 
dobrotu u toj stvari«, veli on »pripovijedati gradovi hrvatski i Liburnije, 
što ih je još ostalo, knezovi i zapovjednici tvrđa. No mnogo će slavnije 
stvari pripovijedati anđeoski dusi u kraljevstvu nebeskom pred Gospo¬ 
dinom, kojemu si na zemlji zamjenik, ako prisiliš kršćanske vladare, 
da sklope savez mira ... Ne možeš ništa izvesti, što bi bilo za tvoju 
Crkvu spasonosnije, ništa za sebe pohvalnije, ništa Bogu ugodnije. 

U vjernika je Kristovih jedno kraljevstvo, jedna Crkva«. Eto riječi ro¬ 
doljuba i velikoga katolika. 

Rodoljublje ga nuka, da prevede na latinski i djelce o hrvatskim 
kraljevima 28 ), jer hoće, »da se s njima upoznaju i latinci «. Ono mu 
tura pero u ruke, da ustaje protiv onih, koji tvrde, da je sveti Jeronim 
rođen u Italiji 20 ), pa kaže: »Jeronim je naš, Dalmatin«; »on je dika, 
poštenje i slava i svitla kruna hrvatskog jezika« 80 ). A prelazeći u svom 
»Tumačenju natpisa« spomenika rimskih na solinske veli prijatelju 
Papaliću, da će sada otkriti »spomenike naših pređa, koje sam«, kaže, 
»lutajući često s tobom po solinskim ruševinama i zidinama gledao kako 
amo tamo leže, i promišljajući kadšto, kolika je bila nekad slava našega 
očinskoga tla ponavljao sam uzdišući ono Virgilijevo: »Bjesmo Tro jauci 
— Bijaše llij i silna Teukra slava, sad ništa!« Ponosi se onim, što govori 
o Dalmatincima Strabon, koji naziva Solin »emporijem Dalmatinaca«. 
Spominje se stare slave i moći i hvata ga sjeta, kad vidi, kako je svega 
onoga nestalo. 

Od hrvatskih je Marulićevih djela naročito rodoljubna svojom 
tendencijom Judita. Ona i nije drugo već utješljiva slika borbe kršćan¬ 
stva i hrvatskoga naroda s Osmanlijom. Njome on dovikuje svome na¬ 
rodu: živi strogo kršćanski, ufaj se u Boga i on će te izbaviti od Turči¬ 
na, jer on svojih ne ostavlja. Njome sokoli hrvatske junake, da ne 
klonu u neprestanoj borbi. To je ona i učinila, pa je bila toliko tražena, 
da je već za godinu dana doživjela drugo izdanje. A čitala se mnogo 
i iza stotinu godina. Ne bi joj možda ni danas falilo čitatelja, kad bi se 
prenijela u sadašnji književni jezik i ponešto preudesila prema našem 
ukusu: kao takva bila bi katolicima poticaj em u rvanju s modernim 
Osmanlijom — ateizmom. Ona je, naslućuje Kasandrić, nadahnula i. po- 
Ijičku junakinju Milu Gojsalića, koja je 1649. god. došla poput Judite pod 
čador Mehrned Topanpaše, začarala ga ljepotom, a onda zapalivši barut 
uništila silnika i žrtvovala sebe samu za svoj zavičaj. 

Što je u Juditi prikriveno, to otvoreno govori »Molitva suprotiva 
Tiirkom« 81 ), u kojoj ima dubokoga osjećanja i istinske poezije. 

Svemogući Bože moj, kim svaka postaju, 

Odvrati jur gnjiv tvoj, ter pomiluj naju. 

Ostavi zlu volju, pozri na virni puk, 

Gdi trpi nevolju svak čas od turskih ruk. 

Luge, sela, grade, popliniv s’ žegoše 
Muže, žene, mlade svezav povedoše . . . 

Boj su bili š njimi Hrvati, Bošnjaci, 

Grci ter Latini, Srbli ter Poljaci. 

Eto još boj biju ruci, a nikih ni . . . 

Evo plačno k tebi majke tužne hode, 

Da ne plode sebi, jer plod njih odvode 

Niki su prognani iz bašćine svoje 
A niki pognani u sužanstvo stoje. 

Taj plače dičicu, taj muža, taj žene, 

Plače brat sestricu, a sestra bratca nje. 

Jur dopre do tebe vapaj i suze njih, 

Ne daj da povede neviran Turak svih! 

IV. Popularizator. Riječi i djela. 

Strogo uzevši Marulić nije učenjak, on je popularizator, pučki pisac. 
I u latinskim djelima. To se razumije već iz njegove svrhe u radu, jer 
on, kako vidjesmo, ne ide za znanošću i umjetnošću, već poglavito za 
tim, da privodi svijet k Bogu. 

Njegov je stil i način ponajprije slikovit, udešen za manje obra¬ 
zovani svijet i za priproste. Najljepše se to vidi u » Pričama« 32 ), pa u 
»Uređenju dobra i srećna života «. U prvima smisli priču, Pa izvodi iz 
nje kršćanski nauk. Kaže u uvodu, da tako radi po primjeru 
Isusovu i po primjeru propovjednika svojega vremena. U novije se 
vrijeme i kod nas napadalo od strane pedagoga na Crkvu, da ide ne- 
psihološkim putem u obučavanju nauka vjere, od apstraktna prema kon¬ 
kretnu, a treba da bude protivno. Međutim eto Marulić povodeći se 
upravo za crkvenim propovjednicima ide od konkretna k apstraktnu i 
tim dokazuje, da nije krivnja na Crkvi, već nešto na ignoranciji ovakvih 
napadača, nešto na nemaru onih, koji obučavaju u vjeri, a ne trude se, 
da upoznaju pravi put u obučavanju jednostavnih, kojim Crkva stupa 
od evanđeoskih vremena do danas. (Marulić: Pedeset priča u prijevodu 
piščevu izdala je Narodna Prosvjeta 1924. Cijena D. 5). 

U »Uređenju dobra i srećna života « i ne iznosi Marulić gotovo na¬ 
uke, već samo primjere u obliku male pripovjetke i to najprije iz Staroga 
zavjeta, onda iz Novoga, pa kronološkim redom iz života svetaca. Ovaj 
anegdotski način bio je poglavitim razlogom, da se to djelo toliko puta 
štampalo i prevodilo u više jezika . 

No i u drugim je djelima on vazda slikovit i jednostavan. Posvuda 
osjećaš u njega duh Isusov, duh evanđelja, misala, himana, duh Crkve . 
Duh, što se čiru suh, mrtav, ukočen onima, koji su mu daleko, a što je 
sladak, živ, gibak onima, koji ga razumiju. Stil mu je miran i ponizan, 
sav natopljen sv. Pismom i Imitacijom. Nigdje da bi našao iraze — 
barem u latinskoj njegovoj prozi ne — svuda sjaju jasne misli ko kapi 
rose. Da, u pjesničkom nas njegovu stilu smetaju danas i spomenuto 
već neprestano poučavanje, i u Juditi i Suzani mitologija i klasični 
aparat, i gdjekoje tvrde već spominjane slike i poredbe. A i ono miješa¬ 
nje ozbiljna i smiješna ne će svakome biti po volji. No tako radi i Dante, 
tako kod Engleza Geoffrez Chauser (»Kanterburyjske pripovijesti«), 
tako Marulićevi suvremenici u Italiji, tako i franceski mu suvremenik 
Francois Vitlon (na pr. u » Epitaphe «). 

U Marulića je ozbiljni (duh Ante Starčevima, bez Starčevićeva 
trpkoga sarkazma i oštrine njegove. Oba su poglavito moralisti, samo 
je Starčević više stoik, Marulić kršćanin. Oba pišu stihove, samo je u 
Starčevićevima glavni predmet politika, pjesme su mu zadojene gorči¬ 
nom, ironijom; Marulićeve su po predmetu duhovne, formom ozbiljne 
ili blago šaljive. Starčević je gospodski preobučen snažni seljak, Ma¬ 
rulić i u pučkom odijelu fini vlastelin. U njega su dalji pogledi i šire 
srce od Starčevićeva. Katolik i čovjek renesanse uza sve svoje nepri¬ 
jateljstvo prema njoj. Katolički bogoslovac, pjesnik f povjesničar, sli¬ 
kar'), a vjerujemo li Natalisu, i kipar i vajar 3 *). Jedan od najobrazo¬ 
vanijih ljudi svoga doba. Po univerzalnoj obrazovanosti mu je od naših 
kasnijih ljudi najsličniji Strossmayer, samo je Marulić dublji kršćanin. 
Da je živio trista godina kasnije, ne bi po svoj prilici pisao stihova, već 
roman kao Manzoni, koji je također moralista poput njega. A da je naš 
suvremenik pisao bi živote svetaca poput Jorgensena, koji mu je možda 
najsličniji od svih Evropljana 20. vijeka: konvertit, pjesnik, moralista, 
piše priče, svim radom ide samo za jednim — za dubokim katoličkim 
življenjem. I Marulić može kazati kao ovaj plemeniti konvertit u uvodu 
»Rimskoga Mozaika 33 ): »Ako bi tko rekao, da su moji spisi odveć jed¬ 
nolično katolički, što sam već i čuo, tomu odgovaram veselim riječima 
iz »Cvijetaka sv. Franje«: Pitao jednom brat Jakov Fallerone brata Ma¬ 
se ja, zašto on slaveći Boga nikada ne mijenja svoga načina i zašto 
ne zapjeva nove pjesme. Tad odgovori ovaj s velikom radošću: »Zato, 
jer onaj, koji nađe svu svoju sreću u jednoj jedincatoj stvari, ne treba 
da pjeva druge pjesme osim jedne«. 

Takvi su redovno konvertiti. Vraćajući se iz svoje pustoši imaju oni 
izoštreniji vid za vjeru i bolje osjećaju, koliko necijenjeno blago s njom 
dobiše, pa jače prionu za nju. Takav je i svirac u Marulićevu » Prika¬ 
zanju historije sv. Panucija« 3 *), (kojega sveca Marulić još naziva 
u »Uređenju dobra i srećna života« i Pafnucijem na više mjesta). Svirac 
je razbojnik, koji se posve obraća i odlazi sa svecem u pustinju. Takav 
je i sam Marulić, koji sav svoj život iza obraćenja zapravo samo to 
jedno ljubi i samo o jednom govori. 

»Sjeća na Kučića i Jeronima, na sveca i pučkoga pjesnika«, veli o 
njemu Mons. Bulić (Govor o 400 godišnjici). Tako je zaista, ako i nije 
u Marulića bilo ni vulkanske duše Jeronimove, m Kačićeva duha na¬ 
rodne pjesme. 

Kako stoji Marulićev život prema njegovoj nauci i uvjerenju? To 
već donekle rekosmo, ali je potrebno, da o tom podamo jasniju sliku. 
Neka govori suvremenik um Natalis 37 ). »Malo je govorio«, kaže on, 
»bio je spor na srdžbu, Ijubezan i vrlo fin u društvu. Bio je pun znanja, 
ali ga je više skrivao nego pokazivao. Što mu je bilo na srcu, to i na je¬ 
ziku. Bio je tako čedan, tako čovječan, tako svima pristupačan, da ga 
nisu krivo nazivali uzorom življenja, ogledalom kreposti, pravilom po¬ 
štenja. Do smrti premiloga brata Šimuna odijevao se vlasteoski, tad je 

misleći na ljudsko ništavilo, rekao bih t posve svratio dušu na nebeske 
stvari ... U kući mu je bila najmilija jednostavna sobica s knjigama. 
Na sebe je vrlo malo trošio i gotovo se 40 godina trudio uz božanska 
djela, dan i noć u radu, bdjenju, postu, pokorničkom odijelu, molitvi, 
oštrom biče van ju i teškoj pokori. Na stražnja je vrata izlazio u hram 
posvećen blaženoj Djevici i sv. Dujmu, učeniku sv. Petra, poglavice 
apostolskoga, a iz hrama se vraćao u sobicu. Prvi je u crkvu dolazio, 
posljednji izlazio. Nikad ruje propuštao službe Božje, nikad jeo mesa; 
što mu je god ostajalo vremena od pobožnosti, uložio bi ga u nauku i 
književni rad. Bio je milosrdan, pobožan i pun svake dobrote. Siromasi¬ 
ma je tajno dijelio, koliko je god mogao imajući na pameti onu evan¬ 
đeosku: »Neka ne zna desnica, što čini ljevica . . .« 

Kad se Marulić zaklonio u benediktinski samostan Nečujam na 
otoku Šolti tražeći ondje uzalud tihoga zakloništa, jadikuje za njim u 
pjesničkoj poslaniciNatalis i veli: ». . . Otišao si, a s tobom je otišlo 
poštenje i valjan život, pobožnost i vjera . . .« 

Veliku krepost Marulićevu slavi i Hektorović pjevajući o njem: 

»Ki svojom dobrotom, kud godire hodiš, 

I svetim životom svim drag i mil godiš«. 

Njegovo življenje uzvisuje u latinskim distisima trogirski natpop 
Jeronim Macarelli: 

»Marulić iznosi svijetu primjere svetaca Božjih, 

Koji u nebeski raj svakom pokazuju put; 

Ne će da kaže svoga života ni primjera svojih, 

Koje bi trebalo svud ljudima pričati svim. 

Ta tko čd njega bolji je? Tko li svetije živi? 

U koga takav je.još za vjeru Kristovu zar . . .?™)« 

Uostalom kad i ne bismo imali ovakvih potvrda, dovoljno 
bi nam o Marulićevu životu svjedočio stil i duh njegovih djela, u kojima 
nema ni trunka pretvaranja, iz kojih gori iskrena, sveta mržnja na 
laž, opačinu, nevjeru, krivovjerje; iz kojih diše čista ljubav k Bogu i 
svemu dobru, k Isusu Spasitelju, k PresvOlt. Sakramentu, Majci 
Božjoj, svecima (osobito sv. Franji Asiskomu i sv. Jeronimu), Crkvi, 
papi, biskupima, redovnicima i svećenicima. Istina, rđave svećenike živo 
kori, ali im kao čovjek djetinje vjere iskazuje najdublje poštovanje radi 
nedokučljive duhovne vlasti, koju im daje sakramenat sv. reda. 

Lijepu dušu Marulićevu otkriva i njegova oporuka™). U njoj se 
brine za poginuloga junačkog bana biskupa Petra Berislavića, kojega 
skupa s njegovim palim junacima preporučuje u molitve svojoj sestri 
Viri, benediktinki, ostavljajući joj srebrnu uru, koju mu je ban nekoć 
darovao. Bratu Aleksandru, svomu nasljedniku, naređuje, da plati, što 

traži zakon za podignuće gradskih utvrda. Zatim hoće, da se proda ko¬ 
mad zemljišta i novac se ■razdijeli među siromahe, pače da se za tu 
svrhu prodadu i knjige, osim onih, koje ostavlja prijateljima . Zahtijeva, 
da se proda još komad zemlje i da se novac daruje za dogradnju 
zvonika sv. Dujma. Osobito se brine za udovicu svoga brata Valerija, 
koja ga je do smrti lijepo pazila i dvorila. Naređuje, da ga ukopaju u 
crkvi Isv. Franje, u grobu njegovih starih, a dušu, veli, neka mu primi 
Isus Krist, koji je pokornicima obećao kraljevstvo nebesko . 

V. I sada govori. 

U citiranoj već raspravi »0 Maruliću « kaže Šrepel: »Radost radi 
svjetskoga uspjeha Maru’.ićevih latinskih pobožnih djela pomućuje tek 
žalosna istina, da se u ovih 400 godina kod tolikih pisaca pobožne 
književnosti našao samo jedan istom u naše doba, koji je jedno Maruli- 
ćevo djelo") preveo na hrvatski /« U istinu treba ovaj žalosni nemar za 
slavna djela ovoga našega izvanrednoga čovjeka to više požaliti, što on 
u njima i za današnje vrijeme vrlo dobro govori, što žigošući poroke 
svojih dana kanda današnje slika. 

Spomenusmo, kako Marulić osuđuje poganstvo u književnosti svo¬ 
jega doba. Što bi istom danas rekao, gdje je najmoderniju 
lijepa knjiga često nalik na ostarjelu ženu, koja je izgubila čare ali ne 
želju za sviđanjem, pa ne znaju'i kako bi svratila na se pažnju, oblači 
se redovito u najnepristojnija ili barem u najegzotičnija, upravo luđačka 
odijela? Mnogi literarne slave željni a nemoćni bogalji zamijeniše lijepo 
s egzotičnim i bježe u svom tobožnjem literarnom radu od svega obič¬ 
noga ko ćuci od dana. A ipak je u tom običnom prava ljepota, samo 
je dakako treba naći, treba imati oči, kojima se ona vidi. Ako je Marulić 
osuđivao prekomjerno unošenje poganskoga ruha, a pogotovo pogan¬ 
skih ideja u književnost, što bi istom rekao o ovom unošenju novoga, 
strasnijeg poganstva, ovoga nerazuma, neprirodnost ! , laži i rugobe! 

Sam slikar, spominjući sv. Luku evanđelista poručuje slikarima"): 
»Ako tko hoće da se bavi tim poslom, neka pamti, da mu je samo ono 
slikati i zamišljati, što će gledaoce nukati da prigrle krepost, a ne što će 
šupljom nasladom vući k opačinama, jer ovo posljednje radi đavo, 
a prvo kršćanin «. Dašto toliki slikari i kipari drže danas više no ikad, 
da su to bolji, što bolje pogaze u svojoj umjetnosti stid, što jače istaknu 
u čovjeku živinstvo. Njihovo je poganstvo gore od poganstva antiknih 
umjetnika, koji nuditetima svojih radova ne bude ni izdaleka toliko 
lascivnosti ko ovi naši. 

Marulić govori i modernim ateističkim pravednicima »nezavisnoga 
morala «, koji ne će plaće za krepost, već krenost radi kreposti. »Iznosi¬ 
mo za se i za druge«, piše* 3 ) on, »zakone o življenju, što ih je dao 
onaj, od koga nije nitko istinitiji, nitko mudriji. Budemo li ih doista 
vršili, to ne će krepost sama sebi biti plaćom, kako su govorili stoici, 

nego ćemo dobiti kao nagradu mjesto smrtnosti besmrtnost, mjesto pro- 
padljivosti nepropadljivost, mjesto bijede blaženstvo «. Maruliću eto nije 
ništa nisko u tom, da netko dobije za svoj trud plaću, a ovim je filozo¬ 
fima nisko. Zašto onda uzimaju plaću za svoj duševni rad? Pravi kr¬ 
šćanin vrši svaku krepost od ljubavi k Bogu. Nesavršenije je od toga, 
ako bi je vršio radi nagrade vječnoga života. Ipak ni to ne bi bilo nedo¬ 
stojno, jer »zavređuje poslenik plaću svoju«. 

Potomak stare vlastelinske kuće uči demokratizam. Tumačeći nat¬ 
pise na spomenicima, hvali njihovu jednostavnost i udara na pretjerane 
titule") dostojanstvenika: »Tko dopušta od sadašnjih kraljeva, knezova 
i gdjekojih namjesnika, da ga nazoveš jednostavno imenom bez do¬ 
datka: prejasni, veličanstvo, preuzvišeni i slično tomu . . . Ali koja korist 
prekoravati ih, kad te mrze i preziru, ako i prijateljski opominješ, a 
ljube samo ulizice «. 

On traži, da svećenici Crkve Božje žive čisto, u celibatu' 6 ). »/ čist 
treba da bude svećenik«, piše on, »treba da živi u beženstvu. To uči sam 
Gospodin' 6 ), kad zapovijeda apostolima da »opašu svoje bokove i drže 
zapaljene svjetiljke u rukama «. Svjetiljke u rukama jesu pravedna 
djela, a tim djelima hoće on da bude temeljem čistoća, jer naređuje, 
da se najprije povežu pojasom čistoće bokovi, u kojima je moć rađanja. 
U Starom je Zavjetu zato bila svećenicima dopuštena ženidba, jer su 
samo Levijevo pleme i dom Aronov bili svećenički, drugi se nisu smjeli 
laćati te službe. Da dakle ne bi ponestalo Levijeva koljena, trebalo ga je 
obnavljati ženidbama. A sad se ne traži tjelesno već duhovno nasljed¬ 
stvo i pošto je svećeništvo preneseno na pleme Judino, t. j. na Krista, 
to se može za svećenika uzeti svaki kršćanin osim onoga, koji je vezan 
za ženu. Svi, koji su Kristovi nasljednici u svečeništvu, treba da budu 
čisti kao što je bio čist on, eda nasljedstvo novoga svećeništva bude 
toliko nedužnije od staroga, koliko je naš Svećenik, Krist, odličniji od 
svih svećenika prije njega. Jer se ne žrtvuje sada kao nekad krv ovno¬ 
va ili volova, već se prinosi sam Krist, pravi Bog i pravi čovjek, prem¬ 
da sakriven pod tuđom prilikom. Ako je starima rečeno: »Očistite se, 
koji nosite posude Gospodnje «, koliko više dolikuje čistoća našima, 
koji ne nose samo Gospodnje posude, već se svaki dan dotiču rukama 
samoga Gospodina i blaguju ga? Dušom i tijelom dakle neka bude čist 
i nedužan, koji je odabran za toliku službu«. 

S osobitom žestinom udara Marulić na svećenike i redovnike apo¬ 
stole. Tako u trinaestoj od »Pedeset priča « crta ludost onih, koji se 
iz samostana vrate u svijet, pa žestoko dovikuje redovnicima: »Ne 
gledaj u svijet ti, koji služiš Bogu u samostanu; ne želi egipatskih 
lanaca ti, koji se hraniš manom nebeskom i kruhom anđeoskim! Zašto 
se vraćaš na bljuvotinu kao pas? Zašto hitiš iznova u kaljužu nečistoće, 
da se zablatiš kao svinja? »Tko metne ruku na plug i obazire se natrag, 
nije sposoban za kraljevstvo nebesko «. A u djelu »Poniženi i uzvišeni 
Isus « udara napose na bogatstvo i s njim združenu razuzdanost klera 

pa kaže: »A imade takovih — ne u malom broju — koji su dugo orali 
na njivi Gospodnjoj,.pa im je dodijao trud i obaziru se natrag, upliću 
se opet u zemaljske poslove i odaljivsi se od svete odluke pobožna 
življenja daju se u naručje slasti« 47 ). I opet na drugom mjestu: »U ne¬ 
kih, koji se posvećuju službi Božjoj, vidimo s početka mar, brižljivost 
i živu revnost za službu Božju, dok ne stanu malo pomalo hladnjeti i 
udaljivati se na žalost od samih redovničkih zavjeta, a katkad i ostavljati 
samostan pa se vraćati u svijet« 49 ). 

Ovako bismo mogli ne znam dokle nizati dokaze za aktuelnost 
Maruliceve praktične znanosti, jer ona i nije napokon za ovo ili ono 
vrijeme ko moda, već ko sveta istina za sva vremena. No tim bismo 
zašli na put koji ne vodi k našem cilju, za koji su, mislim, dovoljne 
i ove krupne crte, što ih potegnusmo. 


Dobro je znana slava, kojom časte Marulića i njegovi suvremenici i 
kasniji naraštaji po svemu katoličkom svijetu. Djela toga »drugoga 
sunca Dcdmacije iza sv. Jeronima«, kako ga nazivaju, bijahu kroz 
gotovo tri vijeka čitana, prevođena, preporučivana kao što biva samo sa 
djelima najslavnijih pisaca. Pogotovu »Uređenje dobra i blažena živ¬ 
ljenja« i »Evangelist arij «. »Djelo u istinu evanđeosko /« kliče Razzi u 
uvodu svoga talijanskog prijevoda 4Q ) Evangelist arija , »Uz ono, što sam 
sam iskusio«, veli on, »kažu mi mnoge pobožne osobe, nipošto neuke i 
priproste, već učene i obrazovane, da ih ni jedno djelo, što su ga u svom, 
životu čitale, nije tako zagrijalo za duhovni život, tako ih napunilo pra¬ 
vim i razumnim preziranjem stvari ovoga svijeta kao ova knjiga . . .« 

A o »Uređenju dobra i blažena života« — da i ne spominjemo nje¬ 
govih 19 latinskih izdanja, pa prijevoda talijanskih, njemačkih, francu¬ 
skih, portugalskih — mnogo govori i sama činjenica, da je slavni apo¬ 
stol Indije, veliki sv. Franjo Ksaverski tu jedincatu knjigu, osim svoga 
brevijara, nosio posvud uza se na svojim apostolskim putovanjima, pa 
je donio i u Japan. Ta se pratilica velikoga čudotvorca (kninsko izdanje 
od 1531) čuva još i danas u Madridu u kućnoj kapelici družbe Isusove™). 

Ipak je najveće Marulićevo djelo — njegov sveti život i svršetak 
toga djela — krasna smrt. »Hvaleći Gospodina, Stvoritelja svoga«, piše 
Natalis 51 ), »čist i pravedan ispusti dušu ... i blažen odleti put nebeske 
domovine, za kojom je neprestano težio«. Doista, ovaj je naš izvanredni 
čovjek izučio kao teško koji Hrvat umjetnost življenja i umiranja. Sveta 
se umjetnost toga poliartista morala bez sumnje živo čitati s blagoga 
staračkoga lica, na kojem je duša naprezanjem mnogih godina usjekla 
nevidljivim dlijetom svoju krasnu, finu, Ijubeznu sliku, lik svetoga vla¬ 
stelina, o kakvom čarobno žbori naša drevna pjesanca: 

»Ovdje nama kažu 
Staroga vlastelja; 

Kad u crkvu ide, 

Zubori mu brada 
Kano žuborika; 

Kad iz crkve ide 
Miriše mu duša 
Ko ran bosiljak . . .« 

Tiha vatra ljubavi k Bogu i ljudima, što je gorjela i gorjela u srcu 
mnogoga i pobožnoga aristokrata , davala je neprestane hrane njego¬ 
voj postojanosti, a na ovoj su napokon dozrela i djela i velike kreposti, 
te se i na njemu točno ispunila riječ konvertita Hetscha: »Svetost je ko 
i genij — strpljivost« 62 ). Da, lijepa je smrt prihvatila kist iz ruku starca 
umjetnika, povukla posljednji potez i podala tim njegovoj slici divan, 
besmrtan sjaj. 

Bez sumnje je ovaj učitelj najuzvišenije umjetnosti / odlični njezin 
uzorak veći od mnogoga vladara, koga povijest ni za što okrsti »veli¬ 
kim«; ovaj je Marko, zbiljski junak urna i dobrote p veći od narodnom 
maštom iskićenoga Kraljevića Marka , junaka mišice; ovaj je »filozof 
ne riječima, već djelima«™) veći od tolikih slavljenih filozofa, koji 
su mudro pisali, a često bezumno živjeli. Ovaj najveći hrvatski bogoslo¬ 
vne svih vremena, duboki učitelj duhovnoga života f premda svjetovnjak; 
ovaj naš moralni gorostas zaslužuje doista, da ga njegov narod bolje 
dpozna, da ga po zasluzi časti, da uči iz njegovih asketskih djela, u 
čemu stoji prava sreća i veličina ljudska. Naročito hrv. katolička knji¬ 
ževnost treba da ovoga najvećeg hrv. kat. književnika uzme za svoj 
program, da što bolje usvoji jezgru njegovih djela i pokaže tako našim 
protivnicima, da smo mi svoji na svojem f da katolički pokret nije u nas 
nikakva unesena biljka, već povratak zalutalih k staromu našem zdra¬ 
vomu panju, k našoj prošlosti f u kojoj je sve, što vrijedi t posve katoličko. 

Maruličevu bismo uspomenu morali slaviti svake godine i zamoliti 
duhovne poglavare, da Crkva preuzme inicijativu za tu proslavu. Ta ka¬ 
ko u Italiji slave Dantea! A naš velikan ako i nije Dante, značio je mno¬ 
go za Crkvu'kroz 300 godina, a bude li njegov narod svijestan, značit 
će za nj mnogo kroz vi jekove. Stvorimo li pak ikada hrv. katoličku 
akademiju znanosti i umjetnosti, okrstimo je imenom Marulićevim, 
koje združuje u sebi kao ni jedno valjda u svoj našoj prošlosti hrvat¬ 
stvo i katolicizam. A u 1000 godišnjici hrvatskoga kraljevstva slavimo 
ovoga divnog starca, prema kojemu su mnoge naše negdašnje i sa¬ 
dašnje ? »veličine« ko krtnjaci prema planini — slavimo ga s Tomislavom 
i Krešimirom, s njegovim prijateljem Petrom Berislavićem i Nikolom 
Zrinjskim, sa Strosmayerom i banom Jelačićem, jer on u istinu ide među 
naše najveće. 

»Ocu hrvatskoga umjetnoga pjesništva «, učitelju i uzoru svete 
umjetnosti, braniteljci vjere Kristove, ogledalu učenosti i dobrote, ponosu 
Hrvata-katolika: Marku Maruliću Splićaninu o 400 godišnjici njegove 
smrti — Slava vječna! 

Slava Herkulova. 

(Svršetak). 

Pjesnik. Preporodio si me svojim govorom, bogoslovče, i kad bi mi bilo 
na izbor, volio bih kud i kamo tbiti kršćaninom nego Herkulom. 

Bogoslovac. S potpunim pravom. Ta vidiš, da junačka djela Herkulova 
i sve, što o njemu pričaju drevni pjesnici, daleko zaostaje i gotovo je ništa 
prema onomu, što učiniše, kako čuješ, naši istovjerci. 

Pjesnik. Vidim, oni u istinu ne znaju, što je prava krepost, kad vele, da je 
Herkul iza smrti uvršten među bogove. Ta kakav je to bog, u kome nije nipošto 
bilo prave kreposti, već tek sjena njezina, i koju nisu proglasili krepošću mu¬ 
draci, već mišljenje mnoštva? 

Bogoslovac. Vrlo mi je drago, šo si eto uvjeren, da je najveći junak, Her¬ 
kul, u svakom istinski slavnom djelu pobijeđen od kršćana. No znaj i ovo: za 
mnogo bih volio, da i ti odlazeći iz ovoga života pođeš u kraljevstvo nebesko 
ne dužan nego glasovit radi junačkih djela. Jer uvijek više vrijedi da pobijediš 
sama sebe, nego da podjarmiš tuđa kraljevstva; da obuzdaš uzdržljivošću po¬ 
žude, nego da jakim mišicama nadvladaš grdne nemani i nakazna strašila. 
Nebesko je blaženstvo obećano dobrima, pravednima, pobožnima, nevinima — 
ne mogućima, ne jakima, ne onima, koji postigoše svjetsku slavu; osim da tko 
drži srećnijima one, koji mnogo vrijede kod ljudi, nego one, koje ljubi, časti 
i .postavlja u svoje nebesko kraljevstvo gospodar svih stvari, Bog. Htio sam, 
da ovo znaš, pa da u spoznavanju istine radije nasljeduješ naše bogoslovče 
nego svoje pjesnike; da prioneš ža zapovijedi i nauke svete Crkve i prezreš 
tašte priče. 

Pjesnik. Da ne poslušam tvojih spasonosnih opomena i- nauka, lutao bili 
slijep i u tmini ko i do sada. Napokon ću u kratko reći, što osjećam: ti, da, 
ti si danas pobijedio onoga, koji je pobjeđivao strašne nakaze, silne gorostase i 
okretne nasilnike; ti si zadobio nepropadljivu slavu. 

Bogoslovac. Ne ću, da slaviš mene zbog ove pobjede. Braniteljima istine 
daje sam Bog moć, kojom pobjeđuju. Njemu jedinomu’ treba zahvaljivati što 
nadvladasmo ... ’ T 

(Iz izdanja: Venetiis 13. VI. 1524.) 


Određenje dobra i blažena života. 

0 RAZMATRANJU. 

(Iz knjige II., glave 4.) 

.. . Zadubljeni u juzvišena razmatranja neki se tako zanesu, da im klonu 
sjetila, pa se čine više mrtvi nego živi. Grci to zovu ekstazom. Međutim duh 
ovakvih ljudi uživa gledajući nebeske stvari, hrani se slatkim svijetlom božan¬ 
skim, dobiva objave o tajnama Božjim ... 

. . . Tko hoće da napreduje u razmatranju, treba da sveto živi. Pisano je 
naime: »Čovjeku, koji je dobar pred njim, daje Bog mudrost i znanje i radost« 
(Propovj. 2, 26). 

Takvu je dobrotu imao sv. Jeronim i zavrijedio je uživati silnu i neiska- 
zanu slatkoću duhovnoga razmatranja. U knjizi »Djevičanstvo« kaže: »Iza 
mnogih suza, iza upiranja očiju u nebo, činilo mi. se katkada, da se nalazim 
među četama anđeoskim, pa sam radostan i veseo pjevao: — »Za tobom ćemo 
letjeti u miris balzama tvojih«. (Pjes. n. p. 1, 3). 

A pišući Bogu posvećenim djevicama kaže: »Vjerujte, pobožne kćeri, 
iskusnu starcu, koji vas svjetuje. Ako jednom okusite, kako je sladak Gospodin,’ 
moći ćete da čujete od njega ono: »Dođite i pokazat ću vam sve dobro«, i tad 



28 


će vam otkriti takve stvari, kakve znadu samo duše, koje su im vikle. Znam„ 
što govorim, premile! Jer da kažem svoju ludost — ja tako nizak čovuljak* 
tako neznatan u domu Gospodnjem — živući još u tijelu bio sam često među 
zborovima anđeoskim, po čitave tjedne nisam osjećao potrebe da uzdržavam i 
hranim tijelo, zanesen u božanskom viđenju . . . Koliko sam u njemu bio sretan, 
katiku sam neiskazanu slatkoću osjećao, svjedokom je samo Trojstvo, koje sam 
gledao ne znam kakvim okom. Svjedoci su sami blaženi dusi, koji su bili na¬ 
zočni, svjedok je i moja savjest, da sam uživao tolika dobra, kolika i kakva 
ne može podnositi slabost tijela mojega«. Napokon dodaje veleći: »Ne može 
težiti za slatkoćom tolikoga razmatranja srce, što je puno svjetskih poslova, 
već treba da umre za svijet, ako hoće da tolikim razmišljanjem i željama 
prione za Boga i nebeske stvari. Da — ako žitno zrno, kad padne na zemlju, 
ne umre, ostane uvijek samo, kako je palo, a ako umre, donosi preobilan rod «.. 
(Iv. 12). 

... A što da o tebi rečem, oče Franjo? Sto je tebi za zemnoga života 
donijelo razmatranje? Vidio si sjajni križ našega Spasitelja, vidio si svetoga 
Serafa, po kojem si sam nazvan serafinskim. Tu te po neobičnoj povlastici 
zapadoše na tijelu rane raspetoga Gospodina, da na rukama, prsima i nogama 
nosiš zabilježenu presvetu muku Onoga, čije si siromaštvo, blagost i poniznost 
nasljedovao i da se možeš ponositi s Pavlom govoreći: »S Kristom sam pri¬ 
bijen na križ i ne živim više ja, živi u meni Krist. Daleko budi od mene, 
da se ponosim ičim, osim križem Gospodina našega Isusa Krista, po kojemu 
je meni raspet svijet i ja svijetu. Jer ja nosim rane Gospodina Isusa na tijelu 
svojem«. 0 blažena sluge, komu je Gospodin predao pet talenata, i to onih, 
kojima je on sam otkupio svijet, a sluga je njima popravio Crkvu, što se rušila!' 


Evangelistarij : poticaj bogatašima. 

Knjiga V., glava 20. 

Opametite se dakle, bogataši, i promislite, koliko je zla u bogatstvu, pa ga 
ne upotrebljavajte za raskoš već dijelite. Jeste li u izobilju, ne prilijepite se 
srcem za nj; nije li u vas bogatstva, ne težite za njim. Kako je ludo da čezneš 
za onim, što se i robovima mili a ni kraljeva ne zasićuje, pa uzrokuje toliko 
zala, kao što rekosmo, pače više. nego rekosmo. 

Recimo, da se ne bojiite nikakva zla od bogatstva, (ipak ne možete barem 
to poreći, da je svaki zemaljski posijed nestalan i prolazan i uvijek je veća 
opasnost, da će vam se ispuznuti iz ruku, nego nada, da ćete ga zadržati. Znao 
je to dobro Salomon, koji je nagomilao sebi nebrojeno blago i svaku vrstu 
raskoši, pa je ipak uskliknuo: »Tašina nad taštinama i sve je taština!« Pro¬ 
kleo je svoju radinost, kojom je sticao, ne znajući, hoće li imati baštinika, a 
stalan, da ništa pod suncem nije postojano. (Prop. 1.). 

Čujte dakle Gospodina, kako se brine za vaše spasenje: »Nemojte«, kaže, 
»sabirali sebi blago na zemlji, gdje 'izgrizaju rđa i moljac, i gdje tatovi pot¬ 
kopavaju i kradu«. (Mat. 6, 19. 20.) A onima, koje uze u svoju družbu, 
zapovjedi, da ne smiju imati srebra ni zlata ni novaca u svojim pasovima, nf 
torbe na putu. ni dviju haljina, ni obuće, ni štapa. I još se tko nada, da će se 
Njemu svidjeti gomilajući bogatstvo? 

Ako si ti Kristov sluga, zašto je onaj siromah, a iti bogataš? Ako si među 
učenicima njegovim, zašto ne nasljeduješ njihova siromaštva? Koja ti korist, 
ako sav svijet dobiješ, a izgubiš dušu, od koje nema ništa dragocjenije? Razdaj 
dakle napokon te nepouzdane i nestalne stvari i digni pamet k vječnim, nepro¬ 
laznim dobrima te moli Boga s Davidom: »Nagni srce moje k zakonu tvojem 
a ne k lakomosti«. (Ps. 118, 36). Tako ćeš s pomoću milosti Gospodnje nadvla¬ 
dati nevaljale želje za imetkom i ispuniti zapovijed evanđelja, koje kažer 
»Brižno se čuvajte lakomosti, jer nitko ne živi od toga, što ima previše«. (Luka 

12 ). To jest, bogataš ne će radi svoga bogatstva ni dulje živjeti na zemlji ni 
sreonije živjeti na nebu. Jer se nagrada vječnoga života ne daje bogatstvu već 
kirenrvsti ’ 


Odriješi bezbožne verige, skini sa sebe svežnje, koji pritiskuju, oslobodi se 
tereta lakomosti, da lak i veseo razaviješ krila milosrđa, što si ga iskazivao 
siromasima, i poletiš u ,nebo, gdije će te primiti u višnje šatore oni kojima 
si cimo dobro Obrati se napokon Gospodinu i reci: »Tko je ufanje moje? Zar 
nije Gospodin? I imanje je moje kod tebe«. (Ps. 38, 11). 


(Prevedeno iz izdanja: U Mlecima 1516.) 

